סוכני העל

סוכני העל (בצרפתית: SpieZ! Nouvelle Génération, באנגלית: !The Amazing Spiez) היא סדרת אנימציה צרפתית-קנדית לילדים, המשמשת כספין אוף לסדרת האנימציה "טוטלי ספייס" ששודרה לראשונה בשנת 2001. הסדרה הופקה על ידי חברות "Marathon Media Group" ו-"Image Entertainment Corporation", בוימה על ידי סטפן ברי, רודולף פלוקין ופטריק לאבויה, ונכתבה על ידי וינסנט צ'בלון-דמרסי, מישל למורו, רוברט למורו, בן יוסף, פרנק יאנג ודוד מישל.

הסדרה שודרה לראשונה בצרפת (בערוץ TF1) ובקנדה (בערוץ Teletoon) ב-15 במרץ 2009. לסדרה יש 2 עונות ו-52 פרקים באורך 22 דקות. שפות המקור של הסדרה הן צרפתית ואנגלית והיא דובבה לשפות נוספות, ביניהן: עברית ואיטלקית.
בישראל הסדרה דובבה לעברית על ידי אולפני "דאבי דאב" ושודרה לראשונה בשנת 2010 בערוץ הילדים, זאת בניגוד לסדרה "טוטלי ספייס" שדובבה על ידי "אולפני אלרום" ושודרה במקור בערוץ ג'טיקס ואחר כך בערוץ דיסני.

תקציר העלילה 
הסדרה מציגה את הרפתקאותיהם של ארבעה אחים בגיל העשרה: לי, מייגן, מארק וטוני, אשר הם מתפקדים כסוכנים של טופ, ומצילים את העולם. מפני שהסדרה משמשת כספין אוף לסדרה "טוטלי ספייס", בנות הטוטלי ספייס מופיעות מספר פעמים בסדרה, וג'רי מופיע במהלך כל הסדרה בתור הבוס של האחים הסוכנים.

דמויות 
 לי קלארק - בכור משפחת קלארק והחזק ביותר. הוא אתלטי מאוד והמרגל הכי חזק בקבוצה. בעוד ששני אחיו חולקים תכונות מצחיקות ולא בשלות, לי הוא כמו דמות אב.
 מייגן קלארק - ילדה אופטימית ואנרגטית. אוהבת לספר בדיחות ולהשתמש במשחקי מילים.
 מארק קלארק - החכם ביותר במשפחת קלארק. יש לו את הידע על כל נושא ואדם בעולם.
 טוני קלארק - האח הצעיר ביותר במשפחת קלארק. חסר סבלנות וסומך יותר מידי על האינטואיציה שלו.
 ג'רי - המייסד והמנהל של טופ. הוא ג'נטלמן בריטי בגיל העמידה. רציני מאוד.
 תמי - ילדה פופולרית ויריבתה של מייגן. מפונקת ומתנשאת.
 מר קלארק - אב משפחת קלארק. סוכן לשעבר שאין לו מושג שילדיו סוכנים. בעלים של חנות ספורט.
 גברת קלארק - אם משפחת קלארק. סוכנת לשעבר שאין לה מושג שילדיה סוכנים. סוכנת נדל"ן.

מדבבים בעברית 
במאית הדיבוב בעברית היא אפי בן ישראל, ומפיקת הדיבוב היא ענבר שטגר עזרא.

שידור

קישורים חיצוניים 
 

 פרומו הסדרה בעברית, באתר יוטיוב

סדרות הנפשה קנדיות
סדרות הנפשה צרפתיות
ערוץ הילדים: תוכניות רכש
תוכניות טלוויזיה שעלו לשידור בשנות ה-2000
סדרות טלוויזיה קנדיות
סדרות טלוויזיה צרפתיות
סדרות טלוויזיה לילדים
סדרות ספין-אוף
תוכניות טלוויזיה בשפה הצרפתית